pythainlp/thai_wikipedia_clean_20230101 huggingface dataset:
กษัตริย์เลออปอลที่ 3 ทรงมีพระราชหัตถเลขาสละราชบัลลังก์ในวันที่ 1 สิงหาคม ค.ศ. 1950 แต่ก็มีการไกล่เกลี่ยให้มีการเตรียมตัวเจ้าชายโบดวง พระราชโอรสเป็นเวลาหนึ่งปี เจ้าชายโบดวงทรงถูกมองจากพรรคการเมืองต่าง ๆ ว่าเป็นตัวเลือกที่พวกเขายอมรับได้ ภายใต้กฎหมายในวันที่ 11 สิงหาคม อำนาจในการบริหารราชการแผ่นดินของกษัตริย์จะถูกถ่ายโอนไปยังเจ้าชายโบดวงก่อนที่จะมีการสละราชบัลลังก์อย่างเป็นทางการ กษัตริย์เลออปอลที่ 3 สละราชบัลลังก์อย่างเป็นทางการในวันที่ 16 กรกฎาคม ค.ศ. 1951 พระราชโอรสสืบราชบัลลังก์ในวันถัดมา
การลอบสังหารจูเลียน ลาโฮต์.
ในวันที่ 11 สิงหาคม ค.ศ. 1950 กษัตริย์โบดวงทรงประกอบพิธีสัตย์ปฏิญาณต่อรัฐธรรมนูญภายในรัฐสภา บุคคลที่ไม่ปรากฏชื่อที่นั่งอยู่บริเวณฝั่งพรรคคอมมิวนิสต์ได้ตระโกนว่า "สาธารณรัฐจงเจริญ!" การขัดจังหวะพระมหากษัตริย์ครั้งนี้สร้างความเจ็บแค้นแก่ผู้จงรักภักดี มีการสงสัยอย่างกว้างขวางว่า เจ้าของเสียงปริศนาคือ จูเลียน ลาโฮต์ ผู้นำคอมมิวนิสต์ที่มีชื่อเสียงซึ่งเคยเป็นหนึ่งในผู้ต่อต้านการกลับมาของกษัตริย์เลออปอล หนึ่งสัปดาห์ต่อมา (18 สิงหาคม) ลาโฮต์ถูกยิงเสียชีวิตโดยมือสังหารที่ไม่สามารถระบุได้ บริเวณนอกบ้านของเขาในเซอแร็ง มณฑลลีแยฌ การลอบสังหารสร้างความตกตะลึงแก่สังคมเบลเยียมมาก มีผู้เข้าร่วมงานศพของลาโฮต์กว่า 200,000 คน แม้ว่าไม่มีใครถูกดำเนินคดีในข้อหาฆาตกรรม แต่ก็มีการสงสัยว่าอาจเป็นฝีมือของสมาคมนิยมกษัตริย์เลออปอลอย่าง "Ligue Eltrois" หรือ "กลุ่มต่อต้านคอมมิวนิสต์เบลเยียม" (Bloc anticommuniste belge) ซึ่งเป็นกลุ่มที่เชี่ยวชาญงานด้านรักษาความปลอดภัย
ผลที่ตามมาและความสำคัญ.
ผลที่ตามมาของปัญหาราชวงศ์ ได้ถูกเปลี่ยนไปเป็นประเด็นปัญหาการเมืองอื่น ในวันที่ 17 กันยายน ค.ศ. 1950 รัฐบาลของนายกรัฐมนตรีโยแซ็ฟ พอเลียนได้ประกาศตั้งใจที่จะส่งอาสาสมัครทหารเบลเยียมไปร่วมรบในสงครามเกาหลี มีการเจรจาเกี่ยวกับสนธิสัญญาป้องกันประชาคมยุโรปตามมา และในช่วงกลางทศวรรษที่ 1950 เบลเยียมจมอยู่ในวิกฤตทางการเมืองครั้งใหม่ หรือที่เรียกว่า สงครามโรงเรียนครั้งที่สอง เกี่ยวกับโลกิยานุวัติทางการศึกษา (แยกศาสนาออกจากการศึกษา) ในเดือนสิงหาคม ค.ศ. 1960 กษัตริย์โบดวงทรงแจ้งต่อนายกรัฐมนตรีกัสต็อง ไอส์เคินว่าพระองค์ไม่ไว้วางพระทัยในรัฐบาลและทรงขอให้เขาลาออก นายกรัฐมนตรีไอส์เคินปฏิเสธและท้าทายพระมหากษัตริย์ทรงอุทธรณ์ตามมาตรา 65 ของรัฐธรรมนูญและเพิกถอนอำนาจของคณะรัฐมนตรีโดยฝ่ายเดียว ด้วยความเกรงว่าอาจทำให้เกิดปัญหาราชวงศ์ขึ้นมาอีกครั้ง กษัตริย์โบดวงจึงทรงยอมแพ้ต่อนายกรัฐมนตรี
นักประวัติศาสตร์สมัยใหม่อธิบายว่า ปัญหาราชวงศ์เป็นเหตุการณ์ที่สำคัญในการฟื้นตัวของเบลเยียมหลังสงครามโลกครั้งที่สอง ความขัดแย้งระหว่างฝ่ายนิยมกษัตริย์เลออปอลและฝ่ายต่อต้านกษัตริย์เลออปอลนำไปสู่การจัดตั้งพรรคสังคมนิยมและพรรคคาทอลิกขึ้นใหม่ตั้งแต่ก่อนสงคราม ปัญหาราชวงศ์เป็นเหตุการณ์ที่สำคัญในความขัดแย้งทางภาษาและเชื้อชาติของเบลเยียม นอกจากนี้ยังเป็นจุดจบของสถาบันเบลเยียมในลักษณะสหภาพซึ่งอาจทำให้ความขัดแย้งระหว่างภูมิภาครุนแรงมากยิ่งขึ้น ซึ่งก่อตัวมาจากปัญหาราชวงศ์ นอกจากนี้ความล้มเหลวของพรรค PSC-CVP ที่พยายามทำตามความต้องการของชาวเฟลมิชในการกระตุ้นให้เกิดการกลับมาของกษัตริย์เลออปอล เพื่อต้องการเสียงสนับสนุนจากพรรคสหภาพประชาชน อันเป็นพรรคชาตินิยมขบวนการเฟลมิชหลังค.ศ. 1954 ในเขตวัลลูน มรดกของสหภาพการค้าและการเคลื่อนไหวทางการเมืองแบบสังคมนิยมในช่วงการนัดหยุดงานทั่วประเทศเป็นการปูทางไปสู่การกำเนินใหม่ของขบวนการวัลลูนฝ่ายซ้าย ในที่สุดกลายเป็นเหตุการณ์การนัดหยุดงานทั่วประเทศเบลเยียม ค.ศ. 1960-1961
คดีการลอบสังหารลาโฮต์ยังไม่ได้รับการคลี่คลาย และยังคงเป็นที่ถกเถียงกันในฐานะการฆาตกรรมทางการเมืองเพียงครั้งเดียวในประวัติศาสตร์เบลเยียม นอกจากนี้คือเหตุการณ์การลอบสังหารอังเดร คูลส์ นักการเมืองฝ่ายสังคมนิยมในปีค.ศ. 1991 ฝ่ายนิยมกษัตริย์เลออปอลถูกสงสัยแต่ก็ไม่มีการดำเนินคดีใดๆ ในภายหลัง จากการสืบสวนของนักประวัติศาสตร์อย่างรูดี ฟัน ดุร์สแลร์และเอเยง เฟอฮูแยร์ มีการระบุชื่อของผู้ถูกกล่าวหาว่าเป็นคนสังหาร และมีรายงานครั้งสุดท้าย ส่งให้กับรัฐบาลเบลเยียมในปีค.ศ. 2015
โลกมุสลิม
SSSS.DYNAZENON (ไดน่าซีนอน) เป็นซีรีส์อนิเมะโทรทัศน์ญี่ปุ่นจากผู้ผลิตสตูดิโอ TIRGGER ในปี ค.ศ. 2021 เป็นภาคต่อของอนิเมะปี พ.ศ. 2561 เรื่อง SSSS.Gridman โปรเจกต์เป็นส่วนหนึ่งของสื่อผสม GRIDMAN UNIVERSE ที่เริ่มตั้งแต่ในปี ค.ศ. 2017 หลังจากซีรีส์โทกูซัตสึเรื่อง เด็นโคโจจินกริดแมน ของสึบูรายะพรอดักชันส์ เมื่อปี ค.ศ. 1993 ออกอากาศครั้งแรกเมื่อวันที่ 2 เมษายน ค.ศ. 2021 และสิ้นสุดออกอากาศเมื่อวันที่ 18 มิถุนายน ปีเดียวกันมีจำนวนตอนทั้งหมด 12 ตอน
มีการโปรเจกต์อนิเมะในเดือนธันวาคมปี ค.ศ. 2020 ระหว่างการประชุมซึบุคอนของซึบูรายะโปรดักชัน เวลานั้นทีมงานผลิตดั้งเดิมจากเรื่อง SSSS.GRIDMAN ได้แก่ ผู้กำกับอาเมมิยะ ผู้เขียนบทฮาเซงาวะ ผู้ออกแบบตัวละครซากาโมโตะ และผู้รับผิดชอบดนตรีประกอบซางิซุ ได้ร่วมประกาศการกลับมาทำหน้าที่เก่า อาเมมิยะได้หวังไว้ว่าความสำเร็จของ SSSS.DYNAZENON จะเปิดศักยภาพใหม่ของโปรเจกต์ที่เกี่ยวข้องกับกริดแมนเรื่องอื่น ๆ ได้มีการประกาศรายชื่อนักพากย์ห้าคนแรกในเดือนพฤษพาคม พ.ศ. 2563 เริ่มถึงเผยภาพคีย์วิชวลของตัวละครหลัก ทีเซอร์แรกเผยแพร่ในเดือนตุลาคม ค.ศ. 2020 เพื่อโปรโมตนักพากย์หลัก
เมื่อเดือนธันวาคม ค.ศ. 2020 ได้มีการประกาศข้อมูลเพิ่มเติมในงานโตเกียวคอมิคอน 2020 นอกจากเผยราชื่อนักพากย์เพิ่มเติมแล้ว หุ่นไดนาเซนอนที่ออกแบบโดยซึโยชิ โนนากะ และทาการะ โทมีก็จะกลับมาร่วมในซีรีส์กริดแมนหลังจากเด็นโคโจจินกริดแมนที่ร่วมทำเมื่อปี ค.ศ. 1993 อนิเมะมีกำหนดออกอากาศในวันที่ 2 เมษายน ค.ศ. 2021 Tokyo MX, BS11 และ MBS.
อาซานากะ โยโมกิเป็นนักเรียนชายมัธยมปลายทั่วไปที่ไปเจอกับชายหนุ่มชื่อกาอุมะซึ่งอ้างตนเป็น "ผู้ใช้สัตว์ประหลาด" เมื่อเกิดเหตุสัตว์ประหลาดโจมตีเมือง กาอุมะได้เรียกหุ่นยักษ์ไดน่าซีนอนไปต่อสู้ โยโมกิ, มินามิ ยูเมะ เพื่อนร่วมชั้น และยามานากะ โคโยมิ คนในพื้นที่ที่เป็นคนว่างงาน ได้เข้าไปพัวพันกับการต่อสู้แล้วลงเอยที่กลายเป็นผู้บังคับร่วมของไดน่าซีนอนร่วมกับกาอุมะ พวกเขาจำต้องร่วมมือกันจะเปิดโปงและหยุดยั้งสิ่งที่อยู่เบื้องหลังการโจมตีของสัตว์ประหลาด
กริดไนท์ไฟท์.
กริดไนท์ไฟท์ (グリッドナイトファイト) เป็นผลงานมินิซีรีส์ที่ร่วมมือกับสตูดิโอ TRIGGER และสึบุรายะโปรดักชั่น เป็นมินิซีรีส์รูปแบบไลฟ์แอคชั่น ปรากฏเฉพาะในแผ่นบลูเรย์และดีวีดี SSSS.DYNAZENON มีจำนวนตอนทั้งหมด 4 ตอน เขียนบทและกำกับโดย ยูอิจิ อาเบะ
Synclinostyles
Synclinostyles เป็นพืชดอกชนิดหนึ่งที่อยู่ในวงศ์ผักชี
ถิ่นกำเนิดของมันคือเทือกเขาหิมาลัย
Synclisia
Synclisia เป็นสกุลพืชดอกที่อยู่ในวงศ์บอระเพ็ด
Synstemon
Synstemon เป็นสกุลพืชดอกที่อยู่ในวงศ์ผักกาด
ถิ่นกำเนิดของมันคือจีนตอนเหนือ
Synthlipsis (พืช)
Synthlipsis เป็นสกุลของพืชดอกที่อยู่ในวงศ์ผักกาด
ถิ่นกำเนิดของมันคือรัฐเท็กซัสถึงตะวันออกเฉียงเหนือของเม็กซิโก
โรติโนน
โรติโนน  เป็นสารประกอบเคมีประเภทไอโซฟลาโวนที่เป็นเกล็ดผลึก ไม่มีกลิ่น ไม่มีสี ใช้เป็นยาเบื่อปลา ยาฆ่าแมลง และสารฆ่าศัตรูพืชในวงกว้าง เป็นสารพิษเกิดขึ้นตามธรรมชาติในเมล็ด ลำต้น และราก ของพืชตระกูลถั่ว (วงศ์ Fabaceae) หลายชนิด เช่น รากมันแกว  และ ราก "โล่ติ๊น" (หางไหล) ซึ่งเป็นที่มาของชื่อสาร "โรติโนน"
มีหลักฐานบ่งชี้ว่า โรติโนนอาจทำให้เกิดโรคพาร์กินสันจากการสัมผัสทั้งแบบเฉียบพลันและเป็นเวลานาน
ในหลายภูมิภาคของโลกที่มีการใช้ส่วนของพืชที่มีสารโรติโนนในการเบื่อปลามานานหลายร้อยปี แต่บันทึกหลักฐานที่เก่าที่สุดของการใช้พืชจำพวกนี้ในการฆ่าศัตรูพืชย้อนไปถึงปี พ.ศ. 2391
สารสำคัญทางเคมีที่ใช้งานได้ถูกสกัดได้เป็นครั้งแรกในปี พ.ศ. 2438 โดยนักพฤกษศาสตร์ชาวฝรั่งเศส เอ็มมานูเอล จอฟรอย  ซึ่งเรียกสารประกอบทางเคมีนี้ว่า นิคูลีน (nicouline) จากตัวอย่างของพืช "Lonchocarpus nicou" (ชื่อเดิม "Robinia nicou") ขณะเดินทางในเฟรนช์เกียนา เพื่อวิจัยวิทยานิพนธ์และตีพิมพ์ในปี พ.ศ. 2438 ในปี พ.ศ. 2445 Kazuo Nagai วิศวกรเคมีชาวญี่ปุ่นของคณะผู้สำเร็จราชการไต้หวันได้แยกสารประกอบผลึกบริสุทธิ์จากพืช "Derris elliptica" ซึ่งเขาเรียกว่าสาร "rotenone" ตามชื่อสามัญของพืชที่พบในไต้หวัน จีนตัวเต็ม: (ตามสำเนียงหมิ่นหนาน lôo-tîn - ลู่ติ่น; จีนตัวย่อ: หลูเถิง ซึ่งแปลตามตัวว่า หญ้าเถา) แปลเป็นภาษาญี่ปุ่น "โรเทน"  พืชตระกูลถั่วชนิดนี้ (ลู่ติ่น) ในภาษาไทยทับศัพท์เรียกตามว่า "โล่ติ๊น" หรือ หางไหล ต่อมาในปี พ.ศ. 2473 นิคูลีนและโรติโนน ถูกระบุให้เป็นสารเคมีชนิดเดียวกัน
สารโรติโนน ใช้เป็นยาเบื่อปลา (ยาฆ่าปลา) ยาฆ่าแมลง และสารฆ่าศัตรูพืช ในวงกว้าง (แบบไม่เลือกชนิด)
ในสหรัฐอเมริกาและแคนาดา มีความพยายามในการยกเลิกการใช้โรติโนนในทุกประเภทการใช้ ยกเว้นเพื่อเป็นยาเบื่อปลา ในสหราชอาณาจักร โรติโนนในฐานะยาฆ่าแมลง (ภายใต้ชื่อการค้า Derris) ถูกห้ามขายตั้งแต่ปี พ.ศ. 2552
ยาเบื่อปลา.
การใช้โรติโนนโดยชนพื้นเมืองในการช่วยจับปลา ด้วยการนำพืช (ตระกูลถั่ว - Fabaceae) มาบดหยาบและจุ่มลงในแหล่งน้ำ เนื่องจากโรติโนนส่งผลรบกวนระบบการหายใจของปลา ปลาที่ได้รับพิษจะลอยตัวขึ้นสู่ผิวน้ำที่มีออกซิเจนมากกว่า เพื่อหายใจหรือกลืนอากาศ ซึ่งทำให้ถูกจับได้ง่ายขึ้น การใช้โรติโนนที่เป็นยาเบื่อปลานี้ ยังถูกใช้โดยหน่วยงานของรัฐเพื่อฆ่าปลาในแม่น้ำและทะเลสาบในสหรัฐอเมริกามาตั้งแต่ปีพ.ศ. 2495
ยังถูกใช้โดยนักชีววิทยาประมงในการศึกษาความหลากหลายทางชีวภาพของปลาทะเล ในการสุ่มตัวอย่างขนาดเล็กเพื่อรวบรวมปลาที่เป็นหายากหรือซ่อนอยู่ แต่มีความสำคัญของระบบนิเวศน์ชายฝั่ง โรติโนนเป็นเครื่องมือที่มีประสิทธิภาพสูงในการเบื่อปลา เนื่องจากสามารถใช้ในปริมาณน้อย และมีผลกระทบข้างเคียงต่อสิ่งแวดล้อมเล็กน้อยและในระยะเวลาที่สั้นมาก
ยาฆ่าแมลงและสารฆ่าศัตรูพืช.
โรติโนนยังใช้ในรูปแบบผงเพื่อรักษาหิดและเหาในมนุษย์ และไรปรสิตในไก่ ปศุสัตว์ และสัตว์เลี้ยง
และถูกใช้เป็นผงกำจัดศัตรูพืชเชิงอินทรีย์ หรือบดจากพืชเพื่อผสมในการฉีด สำหรับสวน ฤทธิ์การกำจัดแบบไม่เลือกนี้ ทำให้สามารถฆ่าได้เป็นวงกว้าง อีกทั้งการย่อยสลายทางชีวภาพในดินอย่างรวดเร็ว โดยอัตราการย่อยสลาย 90% ภายใน 1-3 เดือนที่อุณหภูมิ 20 ° ซ และเร็วขึ้นสามเท่าที่อุณหภูมิ 30 °ซ. หลังจากใช้งาน
โรติโนน มีกลไกออกฤทธิ์ยับยั้งกระบวนการออกซิเดทีฟฟอสโฟรีเลชัน โดยยับยั้งกระบวนการส่งผ่านอิเลกตรอนในไมโตคอนเดรีย คอมเพล็กซ์ที่ 1 (Mitochondrial complex 1 electron transport inhibitors) รบกวน (ขัดขวาง) การทำงานของนิโคตินาไมด์อะดินีนไดนิวคลีโอไทด์ (NADH) ในกระบวนการสร้างพลังงานของเซลล์ (energy metabolism) ส่งผลให้คอมเพล็กซ์ที่ 1 ไม่สามารถส่งผ่านอิเล็กตรอนไปยัง CoQ ได้ ทำให้เกิดการสำรองอิเล็กตรอนภายในเมทริกซ์ไมโทคอนเดรีย ออกซิเจนในเซลล์จะลดลงจนถึงขั้นรุนแรง
โรติโนนยังยับยั้งการสร้างไมโครทิวบูล (microtubule) ที่มีผลต่อการคงโครงสร้างของเซลล์
โรติโนน ถูกจัดประเภทโดยองค์การอนามัยโลก ว่าเป็นอันตรายปานกลาง คือ เป็นพิษเล็กน้อยต่อมนุษย์และสัตว์เลี้ยงลูกด้วยนมอื่น ๆ แต่เป็นพิษอย่างร้ายแรงต่อแมลงและสิ่งมีชีวิตในน้ำ รวมทั้งปลา ระดับผลของความเป็นพิษต่อปลาและแมลงที่สูงกว่าสัตว์อื่นนี้ เป็นผลจากโรติโนนเป็นสารประกอบที่ละลายได้ดีในน้ำมัน (lipophilic) ทำให้ถูกดูดซึมผ่านเหงือกหรือหลอดลมได้ง่าย แต่จะไม่ผ่านผิวหนังหรือทางเดินอาหารได้ง่าย
การสลายตัว.
โรติโนน สลายตัวได้เร็วมากภายใต้แสงแดด และในที่ที่มีอุณหภูมิสูง แต่คงสภาพอยู่ได้นานกว่าในน้ำจืด อัตราการสลายตัวในน้ำขึ้นอยู่กับปัจจัยหลายประการ ได้แก่ อุณหภูมิ, pH, ความกระด้างของน้ำ และแสงแดด โดยทั่วไปมีครึ่งชีวิตในน้ำธรรมชาติอุณหภูมิ 24° ซ. ที่ 12 ชม. และ 3.5 วัน ในน้ำอุณหภูมิ 0° ซ. โดยมากจะสลายตัวหมดไม่เกิน 6 วัน โดยออกซิไดซ์เป็นสารประกอบ rotenolone ซึ่งมีความเป็นพิษน้อยกว่า
สามารถทำลายโรติโนนในน้ำได้โดยใช้ด่างทับทิมเพื่อลดความเป็นพิษลง สู่ระดับที่ความเป็นพิษยอมรับได้
การช่วยเหลือ.
การช่วยเหลือผู้ที่เกิดอาการพิษจากการกินโรติโนน (เช่น จากเมล็ดมันแกว) เบื้องต้นคือการกำจัดเศษพืชพิษในกระเพาะอาหาร ลดการดูดซึมของสารพิษ เช่น ให้ดื่มนม ไข่ขาว เพื่อทำให้อาเจียนให้เร็วที่สุด และนำส่งโรงพยาบาล เนื่องจากโรติโนนมีผลทำให้เกิดการพร่องออกซิเจน แพทย์จะใช้วิธีการรักษาผู้ป่วยแบบประคับประคองอาการ ไม่มียารักษา เช่น ถ้าผู้ป่วยหยุดหายใจ ช็อค ต้องรีบให้การช่วยเหลือฉุกเฉิน เพื่อให้ผู้ป่วยหายใจได้ หรือใส่เครื่องช่วยหายใจ ให้น้ำเกลือ ถ้าสูญเสียน้ำมาก และให้ยาตามความเหมาะสม เป็นต้น โดยพิษจะค่อยๆ ถูกขับออกจากร่างกายทางปัสสาวะ
โรคพาร์กินสัน.
ในปีพ.ศ. 2543 มีรายงานว่าการฉีดโรติโนนในหนูทำให้เกิดอาการคล้ายกับโรคพาร์กินสัน (PD)
ในปีพ.ศ. 2554 การศึกษาของสถาบันสุขภาพแห่งชาติของสหรัฐอเมริกาแสดงให้เห็นความเชื่อมโยงระหว่างการใช้โรติโนน กับโรคพาร์กินสัน ในคนงานและกสิกรในแหล่งผลิตการเกษตร
ในพืช.
โรติโนน (rotenone) ผลิตจากการสกัดจากรากและลำต้น ของพืชเขตร้อนและกึ่งเขตร้อนหลายชนิดโดยเฉพาะพืชตระกูลถั่ว ในสกุลคูนม่วง ("Lonchocarpus") และสกุลหางไหล ("Derris")
พืชชนิดที่มีโรติโนน ได้แก่
Synthlipsis (plant)
Syntriandrium
Syntriandrium เป็นสกุลของพืชดอกที่อยู่ในวงศ์บอระเพ็ด
ชู ช่าง
ซู ช่าง  เป็นนักแสดงนักร้องหญิงชาวจีน
Syringantha
Syringantha เป็นสกุลพืชดอกที่อยู่ในวงศ์เข็ม
ถิ่นกำเนิดของมันคือเม็กซิโกตะวันออกเฉียงเหนือ
Ballyanthus
Ballyanthus เป็นสกุลพืชดอกที่อยู่ในวงศ์ตีนเป็ด
Syrrheonema
Syrrheonema เป็นสกุลพืชดอกที่อยู่ในวงศ์บอระเพ็ด
กลุ่มอาการคุชชิง
Gas constant
Szovitsia
Szovitsia เป็นสกุลพืชดอกที่อยู่ในวงศ์ผักชี
ถิ่นกำเนิดของมันคือตุรกีตะวันออกไปจนถึงอิหร่านตะวันตกเฉียงเหนือ
Systellantha
Systellantha เป็นสกุลของพืชดอกที่อยู่ในวงศ์ Primulaceae
แดนนี รามิเรซ
แดนนี รามิเรซ (; เกิดเมื่อ 17 กันยายน พ.ศ. 2535 ในชิคาโก) เป็นนักแสดงชาวอเมริกันเชื้อสายโคลอมเบียและเม็กซิกัน
แดนนี รามิเรซ เปิดตัวทางโทรทัศน์ในรายการของช่อง โชว์ไทม์ เรื่อง "ดิแอฟแฟร์" ตามด้วยการแสดงในเรื่อง "ไบลด์สปอต" ของเอ็นบีซีและภาพยนตเรื่อง "Rapid Eye Movement" ขณะเข้าเรียนที่ Tisch School of the Arts ของมหาวิทยาลัยนิวยอร์ก
Danny Ramirez
JR (singer)
เคียวนัง
เคียวนัง  เป็นเมืองที่ตั้งอยู่ในจังหวัดชิบะ ประเทศญี่ปุ่น ณ วันที่ 1 พฤศจิกายน 2020 เมืองนี้มีประชากรประมาณ 7,409 คน 3,543 ครัวเรือน ความหนาแน่นประชากร 160 คนต่อตารางกิโลเมตร และมีพื้นที่ทั้งหมด
เคียวนังตั้งอยู่ทางตะวันตกเฉียงใต้ของคาบสมุทรโบโซ ห่างจากนครชิบะ เมืองหลวงของจังหวัดชิบะ ประมาณ 60 กิโลเมตร และห่างจากใจกลางโตเกียว 60 ถึง 70 กิโลเมตร เคียวนังติดกับชายฝั่งอ่าวโตเกียว พื้นที่ตอนในมีสภาพเป็นภูเขาซึ่งเป็นส่วนหนึ่งของเทือกเขาโบโซ ทางใต้สุดเป็นแหลมนิชิงาซากิ ซึ่งยื่นเข้าไปในช่องอูรางะ ชายฝั่งทะเลมีลักษณะเป็นก้อนหิน และมีท่าเรือประมง เช่น ท่าเรือยาซูดะ และท่าเรือคัตสึยามะ นอกจากนี้ยังมีเกาะและแนวหินจำนวนมาก เมืองนี้ทอดตัวจากตะวันออกไปตะวันตกประมาณ 10.75 กิโลเมตร และจากเหนือไปใต้ประมาณ 7.3 กิโลเมตร พื้นที่บริเวณชายฝั่งของเมืองนี้อยู่ในอาณาเขตของกึ่งอุทยานแห่งชาติมินามิโบโซ
เคียวนังมีภูมิอากาศแบบอบอุ่นชื้น (Köppen "Cfa") โดยมีฤดูร้อนที่อบอุ่นและฤดูหนาวที่อากาศเย็นสบายและมีหิมะตกเล็กน้อย อุณหภูมิเฉลี่ยต่อปีในเคียวนังคือ 15.2 °C ปริมาณน้ำฝนเฉลี่ยต่อปีอยู่ที่ 1804 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิจะสูงสุดโดยเฉลี่ยในเดือนสิงหาคมที่ประมาณ 26.1 °C และต่ำสุดในเดือนมกราคมที่ประมาณ 5.4 °C
จากข้อมูลการสำรวจสำมะโนประชากรของญี่ปุ่น จำนวนประชากรของเคียวนังค่อย ๆ ลดลงในช่วง 70 ปีที่ผ่านมา
พื้นที่ของเคียวนังในปัจจุบันเดิมเป็นส่วนหนึ่งของแคว้นโบราณที่ชื่อ แคว้นอาวะ หมู่บ้านคัตสึยามะและหมู่บ้านโฮตะได้ก่อตั้งขึ้น โดยจัดตั้งเป็นระบบเทศบาลในยุคใหม่เมื่อวันที่ 1 เมษายน 1889 คัตสึยามะได้รับการยกฐานะเป็นเมืองในเดือนมกราคม 1896 และเช่นเดียวกับโฮตะในเดือนมกราคม 1897 เมืองเคียวนังเกิดจากการรวมกันของเมืองคัตสึยามะและเมืองโฮตะเมื่อวันที่ 30 มีนาคม 1959 เนื่องด้วยการก่อตั้งนครมินามิโบโซในปี 2006 ทำให้เหลือเมืองเคียวนังเพียงเมืองเดียวที่ยังคงเป็นส่วนหนึ่งของอำเภออาวะ
เคียวนังมีการปกครองรูปแบบสภา–นายกเทศมนตรี โดยมีนายกเทศมนตรีที่มาจากการเลือกตั้งโดยตรง และมีสภาประเภทสภาเดี่ยวที่มีสมาชิกจำนวน 12 คน เมืองเคียวนัง รวมทั้งนครมินามิโบโซ ประกอบกันเป็นเขตเลือกตั้งที่ให้สมาชิกสภาจังหวัดชิบะจำนวน 1 คน ในแง่ของการเมืองระดับชาติ เมืองนี้เป็นส่วนหนึ่งของเขตเลือกตั้งที่ 12 ของจังหวัดชิบะในการเลือกตั้งสภาผู้แทนราษฎรแห่งรัฐสภาญี่ปุ่น
เคียวนังมีบทบาทเป็นศูนย์กลางการค้าในพื้นที่โดยรอบของจังหวัดชิบะทางตะวันตกเฉียงใต้และตอนกลาง อุตสาหกรรมหลักคือการประมงเชิงพาณิชย์และการเกษตร (ข้าวและดอกไม้) พื้นที่บนเขาซางะถูกใช้ในการเพาะปลูกดอกนาร์ซิสซัสมาตั้งแต่ยุคเอโดะปี 1603-1868 เป็นอย่างน้อย และเคียวนังยังคงเป็นหนึ่งในผู้ผลิตดอกไม้รายใหญ่ที่สุดในญี่ปุ่น อุตสาหกรรมการท่องเที่ยวก็เป็นอีกหนึ่งองค์ประกอบของเศรษฐกิจในท้องถิ่นที่กำลังเติบโตขึ้น
คาปริชโช
คาปริชโช (Capriccio) หรือ คาปริช (Caprice) คือคีตกรรมที่มีรูปแบบนอกกฎเกณฑ์และมีชีวิตชีวา คาปริชโชโดยทั่วไปมักมีท่วงทำนองเร็วและรุนแรง
กฎของแก๊สอุดมคติ
กฎของแก๊สอุดมคติ  บ้างก็เรียกว่า สมการแก๊สทั่วไป เป็นสมการของสภาวะ (equation of state) ของแก๊สอุดมคติ (ideal gas) สมมุติและเป็นการประมาณพฤติกรรมของแก๊สที่ดีภายใต้สภาวะต่าง ๆ แม้ยังมีข้อจำกัดอยู่หลายข้อ ถูกกล่าวถึงเป็นครั้งแรกโดย เบอนัว ปอล เอมีล กลาแปรง ในปี ค.ศ. 1834 เป็นการรวมกันของกฏของบอยล์ (Boyle's law), กฎของชาร์ล (Charles's law), กฎของอาโวกาโดร และกฎของแก-ลูว์ซัก (Gay-Lussac's law) ซึ่งเป็นเชิงประจักษ์ กฎของแก๊สอุดมคติมักถูกเขียนอยู่ในรูปเชิงประจักษ์:
โดย formula_2, formula_3 และ formula_4 คือความดัน, ปริมาตร และอุณหภูมิ (Thermodynamic temperature) formula_5 คือจำนวนของสสาร (amount of substance) และ formula_6 คือค่าคงตัวของแก๊สซึ่งมีค่าเท่าเดิมไม่ว่าเป็นแก๊สชนิดใด เราสามารถอนุพัทธ์สมการนี้ได้จากทฤษฎีจลน์ของแก๊สในระดับจุลทรรศน์ดังเช่นที่ได้กระทำแล้ว (โดยอิสระจากกัน) โดย เอากุสต์ เครอนิค (August Krönig) ในปี ค.ศ. 1856 และ รูด็อล์ฟ เคลาซีอุส ในปี ค.ศ. 1857.
สมการ.
สภาวะ (state function) ของแก๊สปริมาณหนึ่งถูกกำหนดโดยความดัน, ปริมาตร และอุณหภูมิ สมการรูปแบบปัจจุบันแสดงความสัมพันธ์เหล่านี้เป็นสองรูปแบบอย่างง่าย อุณหภูมิในสมการของสภาวะเป็นอุณหภูมิสัมบูรณ์ซึ่งมีหน่วย SI เป็นเคลวิน
รูปแบบสามัญ.
รูปแบบที่พบได้บ่อยที่สุดคือ:
โดย:
ในหน่วย SI "p" ถูกวัดเป็นปาสกาล "V" ถูกวัดเป็นลูกบาศก์เมตร "n" ถูกวัดเป็นโมล และ "T" ถูกวัดเป็นเคลวิน (มาตราวัดเคลวินคือมาตราวัดเซลเซียสที่ถูกเลื่อนซึ่งอุณหภูมิที่ต่ำที่สุด 0.00 K = −273.15 °C) "R" มีค่าเท่ากับ 8.314 J/(K·mol) ≈ 2 cal/(K·mol) หรือ 0.0821 l·atm/(mol·K)
รูปแบบโมลาร์.
เราสามารถระบุปริมาณแก๊สที่มีอยู่ได้จากมวลแทนปริมาณทางเคมีได้ ดังนั้นจึงมีประโยชน์หากเรามีกฎของแก๊สอุดมคติอีกรูปแบบหนึ่ง ปริมาณทางเคมี ("n") (หน่วยเป็นโมล) เท่ากับมวลรวมของแก๊ส ("m") (หน่วยเป็นกิโลกรัม) หารด้วยมวลโมลาร์ (molar mass) ("M") (หน่วยเป็นกิโลกรัมต่อโมล):
เมื่อแทน "n" ด้วย "m"/"M" แล้วใส่ความหนาแน่น "ρ" = "m"/"V" ลงไปในสมการ เราจะได้:
ให้นิยามค่าคงตัวของแก๊สจำเพาะ "R"specific(r) เป็นอัตราส่วน "R"/"M"
กฎของแก๊สอุดมคติรูปแบบนี้มีประโยชน์อย่างมากมาก เพราะสามารถเชื่อมโยงความดัน ความหนาแน่น และอุณหภูมิเข้าด้วยกันในสูตรที่เป็นเอกลักษณ์ซึ่งไม่พึ่งพาปริมาณของแก๊สที่เราพิจารณา กฎนี้สามารถเขียนเป็นอีกแบบได้โดยใช้ค่าปริมาตรจำเพาะ "v" ซึ่งเป็นส่วนกลับของความหนาแน่น:
ในการใช้งานทางวิศวกรรมและอุตุนิยมวิทยา ค่าคงตัวของแก๊สจำเพาะมักถูกแทนด้วยสัญลักษณ์ "R" และค่าคงตัวของแก๊สสากลจะใช้สัญลักษณ์ต่างจากเดิมเป็น formula_21 หรือ formula_22 เพื่อแยกแยะทั้งสองค่าจากกัน อย่างไรก็ตาม บริบทและ/หรือหน่วยของค่าคงตัวของแก๊สจะเป็นตัวบอกให้กระจ่างเองว่าสัญลักษณ์นั้นแทนค่าคงตัวของแก๊สแบบจำเพาะหรือสากล
กลศาสตร์สถิติ.
ในกลศาสตร์สถิติ (statistical mechanics) เราสามารถอนุพัทธ์หาสมการเชิงโมเลกุลได้จาก formula_8 ในสมการแรก
โดย คือความดันสัมบูรณ์ของแก๊ส, คือความหนาแน่นเชิงจำนวนของโมเลกุล (กำหนดเป็นอัตราส่วน = ซึ่งต่างจากรูปสมการก่อนที่ เป็น"จำนวนโมล"), คืออุณหภูมิทางอุณหพลศาสตร์ และ คือค่าคงตัวบ็อลทซ์มันซึ่งแสดงความสัมพันธ์ระหว่างพลังงานและอุณหภูมิ กำหนดว่า:
โดย คือค่าคงตัวอาโวกาโดร
จากนี่เราพบว่าแก๊สมวล มีมวลอนุภาคเฉลี่ยเท่ากับ คูณค่าคงตัวมวลอะตอม (หรือเท่ากับ u) จำนวนของโมเลกุลเท่ากับ:
เนื่องจาก เราจึงสามารถเขียนกฎของแก๊สอุดมคติอีกแบบได้เป็น
ในหน่วย SI มีหน่วยเป็นปาสกาล, มีหน่วยเป็นลูกบาศก์เมตร, มีหน่วยเป็นเคลวิน และ
กฎรวมของแก๊ส.
นำกฎของชาร์ล กฏของบอยล์ และกฎของแก-ลูว์ซักมารวมกันแล้วได้กฎรวมของแก๊สซึ่งมีรูปแบบการใช้งานแบบเดียวกับกฎของแก๊สอุดมคติ หากแต่ไม่ระบุจำนวนโมลของแก็สและสมมุติว่าอัตราส่วน formula_27 ต่อ formula_4 เป็นค่าคงตัว (formula_29):
โดย formula_2 คือความดันของแก๊ส, formula_3 คือปริมาตรของแก๊ส, formula_4 คืออุณหภูมิสัมบูรณ์ของแก๊ส และ formula_34 เป็นค่าคงตัว เมื่อเราต้องการเปรียบเทียบสสารเดียวกันภายใต้สภาวะที่ต่างกันสองสภาวะ สามารถเขียนกฎนี้ได้เป็น
พลังงานซึ่งสัมพันธ์กับแก๊ส.
คือสูตรสำหรับพลังงานจลน์ของแก็สอะตอมเดี่ยวจำนวน "n" โมลซึ่งมีองศาเสรี 3 องศา; "x", "y", "z"
การประยุกต์ใช้ในกระบวนการทางอุณหพลศาสตร์.
กระบวนการทางอุณหพลศาสตร์ (thermodynamic process) มีนิยามเป็นระบบซึ่งเคลื่อนจากสภาวะที่ 1 ไปสู่สภาวะที่ 2 โดยเลขซึ่งบอกสภาวะแทนด้วยตัวห้อย โดยกระบวนการพื้นฐานถูกแบ่งออกเป็นแต่ละชนิดตามคุณสมบัติของแก๊สที่ถูกตรึงให้คงที่ไว้ตลอดกระบวนการ ("P", "V", "T", "S" หรือ "H") ดังที่แสดงในสดมภ์แรกของตาราง
จะต้องมีการระบุ (ไม่ว่าโดยตรงหรือโดยอ้อม) หนึ่งในอัตราส่วนระหว่างคุณสมบัติ (ซึ่งมีการจัดรายการไว้ในสดมภ์ที่ชื่อว่า "อัตราส่วนที่รู้จัก") เพื่อระบุขอบเขตของกระบวนการทางอุณหพลศาสตร์ชนิดหนึ่ง และคุณสมบัติซึ่งปรากฎอยู่ในอัตราส่วนจะต้องต่างจากคุณสมบัติที่คงที่ (ไม่เช่นนั้นแล้วอัตราส่วนก็จะเป็นเอกภาพ และเราจะไม่มีข้อมูลมากพอที่จะสามารถทำให้สมการง่ายลงได้)
ส่วนในสามสดมภ์สุดท้าย เราสามารถหาค่าของคุณสมบัติ ("p", "V" หรือ "T") ของสภาวะที่ 2 ได้จากการนำค่าของคุณสมบัติเหล่านั้นในสภาวะที่ 1 มาคำนวณในสมการซึ่งถูกจัดไว้อยู่ในรายการ
a. ในกระบวนการเอนโทรปีคงที่ เอนโทรปี ("S") ของระบบมีค่าคงที่ และ "p"1 "V"1"γ" = "p"2 "V"2"γ" ภายใต้เงื่อนไขนี้ โดย "γ" คืออัตราส่วนความร้อนจำเพาะ (heat capacity ratio) ซึ่งในแก๊สสมบูรณ์แบบทางพลังงาน (calorically perfect gas) มีค่าคงที่ ค่าของ "γ" ที่ปกติใช้กับแก๊สสองอะตอม (diatomic gas) เช่นแก๊สไนโตรเจน (N2) และแก๊สออกซิเจน (O2) (และอากาศ ซึ่งประกอบไปด้วยแก๊สสองอะตอม 99%) มีค่าเท่ากับ 1.4 ส่วนค่าที่ใช้กับแก๊สอะตอมเดี่ยวเช่นแก๊สมีตระกูล ฮีเลียม (He) และอาร์กอน (Ar) มีค่าเท่ากับ 1.6 ค่า "γ" ในเครื่องยนต์เผาไหม้ภายในมีค่าระหว่าง 1.35 และ 1.15 ซึ่งขึ้นกับองค์ประกอบของแก๊สและอุณหภูมิ
b. ในกระบวนการเอนทาลปีคงที่ เอนทาลปี ("H") ของระบบมีค่าคงที่ ในบริบทของการขยายตัวอิสระ (free expansion) ของแก๊สอุดมคติ อุณหภูมิมีค่าคงที่และโมเลกุลไม่มีปฏิกิริยาระหว่างกัน กลับกันในแก๊สจริงนั้น โมเลกุลมีปฏิกิริยาระหว่างกันผ่านการดึงดูดหรือผลักไสขึ้นกับความดันและอุณหภูมิ และสามารถร้อนหรือเย็นลงได้ นี่เป็นที่รู้จักว่าปรากฏการณ์จูล-ทอมสัน (Joule-Thomson effect) สำหรับการอ้างอิง สัมประสิทธิ์จูล-ทอมสัน μJT สำหรับอากาศที่อุณหภูมิห้อง ณ ระดับน้ำทะเลเท่ากับ 0.22 °C/bar
การเบี่ยงเบนจากพฤติกรรมในอุดมคติของแก๊สจริง.
สมการของสภาวะที่กำหนดมานี้ ("PV=nRT") สามารถนำไปใช้กับแก๊สอุดมคติหรือนำไปใช้เพื่อประมาณพฤติกรรมของแก๊สจริงซึ่งมีความคล้ายกับแก๊สอุดมคติพอสมควรได้เท่านั้น ความจริงแล้ว สมการของสภาวะสมการนี้มีรูปแบบอยู่หลายรูปแบบ กฎของแก๊สอุดมคติไม่สนใจขนาดโมเลกุล (molecular size) และแรงดึงดูดระหว่างโมเลกุล (inter molecular attraction) จึงสามารถนำไปใช้ได้อย่างแม่นยำที่สุดกับแก๊สอะตอมเดี่ยว (monatomic) ที่อุณหภูมิสูงและความดันต่ำ ยิ่งความหนาแน่นลดลงหรือยิ่งปริมาตรสูงขึ้นและความดันต่ำลง ความสำคัญของขนาดโมเลกุลก็ยิ่งลดลงเช่นเดียวกัน เพราะระยะทางความห่างระหว่างโมเลกุลโดยเฉลี่ยจะมีค่าสูงกว่าขนาดของโมเลกุลอย่างมาก และยิ่งพลังงานจลน์ทางความร้อนสูงขึ้นหรือยิ่งอุณหภูมิสูงขึ้น ความสำคัญของแรงดึงดูดระหว่างโมเลกุลก็ยิ่งลดลงโดยสัมพัทธ์ "สมการของสภาวะ"ที่มีรายละเอียดสูงกว่าเช่นสมการวานเดอร์วาลส์ (van der Waals equation) จะมีการแก้ไขการเบี่ยงเบนจากอุดมคติซึ่งเกิดจากขนาดของโมเลกุลและแรงระหว่างโมเลกุล
สมบัติตกค้าง (residual property (physics)) มีนิยามเป็นความแตกต่างระหว่างสมบัติของแก๊สจริง (real gas) และสมบัติของแก๊สอุดมคติภายใต้ความดัน อุณหภูมิ และองค์ประกอบเดียวกัน
การอนุพัทธ์.
เชิงประจักษ์.
กฎของแก๊สทั้งหมดที่สามารถค้นพบได้ด้วยการจัดเตรียมการทดลองแบบนี้มี:
โดย "P" แทนความดัน, "V" แทนปริมาตร, "N" แทนจำนวนอนุภาคของแก๊ส และ "T" แทนอุณหภูมิ โดย formula_49 ไม่ใช่ค่าคงตัวของจริง แต่เป็นค่าคงตัวในบริบทนี้ เพราะแต่ละสมการต้องการตัวแปรที่ระบุไว้อย่างชัดเจนให้เปลี่ยนเท่านั้น
ในเมื่อสูตรแต่ละสูตรจะเป็นจริงก็ต่อเมื่อตัวแปรสภาวะที่อยู่ในสูตรเท่านั้นที่เปลี่ยนแปลงในขณะที่ตัวแปรที่เหลือมีค่าคงที่ เราไม่สามารถใช้พีชคณิตเพื่อรวมสูตรโดยตรงได้ เราต้องพิจารณาถึงการทดลองของบอยล์ว่าเขาทำการทดลองโดยตรึงค่า "N" และ "T" ไว้ให้คงที่
ในตอนแรก แก๊สมีพารามิเตอร์ formula_50
ให้เริ่มเปลี่ยนเฉพาะความดันและปริมาตรตามกฎของบอยล์ แล้ว:
จากนั้นใช้สมการที่ (5) เพื่อเปลี่ยนจำนวนอนุภาคและอุณหภูมิของแก๊ส
จากนั้นใช้สมการที่ (6) เพื่อเปลี่ยนความดันและจำนวนอนุภาค
จากนั้นใช้กฎของชาร์ลเพื่อเปลี่ยนปริมาตรและอุณหภูมิของแก๊ส
จากนั้นใช้พีชคณิตรวมสมการที่ (7), (8), (9) และ (10) จะได้:
ในทางเดียวกัน ในเมื่อ formula_62 โดย "n" คือจำนวนโมลของแก๊ส และ "R" คือค่าคงตัวของแก๊สสากล เราจะได้:
หากเราทำการทดลองและพบสูตรเพียงสามสูตรจากทั้งหกสูตร เราสามารถอนุพัทธ์สูตรที่เหลือได้ผ่านวิธีการที่เขียนอธิบายไว้ด้านบน แต่เพราะแต่ละสมการมีตัวแปรแค่สองตัวเท่านั้น เราไม่สามารถใช้สูตรสามสูตรสูตรใดก็ได้ เช่นหากเรามีสมการที่ (1), (2) และ (4) เราไม่สามารถอนุพัทธ์สมการอื่นได้ เพราะการรวมสมการสองสมการใด ๆ จะให้ผลเป็นสมการอันที่สามที่เราเลือกมา แต่หากเรามีสมการที่ (1), (2) และ (3) เราจะสามารถหาสมการทั้งหกสมการได้โดยไม่จำเป็นต้องทำการทดลองอื่นอีก เพราะการรวมสมการที่ (1) และ (2) จะให้ผลเป็นสมการที่ (4), (1) และ (3) จะได้สมการที่ (6), (4) และ (6) หรือ (2) และ (3) จะได้สมการที่ (5) ตามที่มีการอธิบายให้เห็นเป็นรูปภาพที่แสดงความสัมพันธ์ดังต่อไปนี้:
โดยเลขแต่ละตัวแทนกฎของแก๊สตามที่เรียงเลขที่ไว้ด้านบน
หากเราทำตามวิธีการด้านบนกับกฎสองกฎจากเลขที่อยู่บนมุมสองมุมจากทั้งสามมุมของสามเหลี่ยมที่มีเลข "O" อยู่ภายใน เราจะได้ผลออกมาเป็นกฎตามเลขที่ปรากฏบนมุมที่สาม
เปลี่ยนแค่ความดันและปริมาตรก่อน: formula_38 (1´)
จากนั้นเปลี่ยนแค่ปริมาตรและอุณหภูมิ: formula_65 (2´)
และในเมื่อเราสามารถให้ formula_66 แทนค่าใดก็ได้ เราจะให้ formula_67 และสมการที่ (2´) จะกลายเป็น: formula_68(3´)
การรวมสมการที่ (1´) และ (3´) จะได้ผลเป็น formula_44 ซึ่งก็คือสมการที่ (4) โดยเราไม่เคยรู้จักสมการนี้มาก่อนจนกระทั่งเราได้อนุพัทธ์มันออกมา
เชิงทฤษฎี.
ทฤษฎีจลน์.
เราสามารถอนุพัทธ์กฎของแก๊สอุดมคติได้จากหลักการแรก (first principle) โดยใช้ทฤษฎีจลน์ของแก๊สซึ่งมีสมมติฐานที่ทำให้ง่ายลงหลายข้อ เช่นการสมมติว่าโมเลกุลหรืออะตอมของแก๊สเป็นมวลจุดหรือมีมวลแต่มีปริมาตรที่น้อยจนไม่มีนัยสำคัญ และชนกับผนังของภาชนะและชนกันอย่างยืดหยุ่นเท่านั้น โดยอนุรักษ์โมเมนตัมเชิงเส้นและพลังงานจลน์
สมมติฐานพื้นฐานของทฤษฎีจลน์ของแก๊สบอกเป็นนัยว่า
จากนั้น ตามการกระจายตัวแบบแมกซ์เวลล์-บ็อลทซ์มัน (Maxwell-Boltzmann distribution) โมเลกุลส่วนหนึ่งที่มีอัตราเร็วอยู่ในช่วง formula_71 ถึง formula_72 เท่ากับ formula_73 โดย
และ formula_34 คือค่าคงตัวบ็อลทซ์มัน ค่าเฉลี่ยกำลังสองหาได้จากการคำนวณดังนี้
ด้วยสูตรของปริพันธ์
เราจึงได้
และจากนั้น เราก็จะได้กฎของแก๊สอุดมคติ:
ให้ q = ("q"x, "q"y, "q"z) และ p = ("p"x, "p"y, "p"z) แสดงถึงเวกเตอร์ตำแหน่งและเวกเตอร์โมเมนตัมของอนุภาคแก๊สอุดมคติตามลำดับ ให้ F แสดงถึงแรงสุทธิที่กระทำบนอนุภาคนั้น แล้วพลังงานจลน์เฉลี่ยกับเวลาของอนุภาคเท่ากับ:&lt;br&gt;